Antanas Gaičiūnas
Antanas Gaičiūnas (1916 m. sausio 21 d. Seirijuose – 2004 m. sausio 10 d. Druskininkuose) – prieškario Lietuvos cirko artistas. Karjerą pradėjo cirko trupėje „Oktavija“. Atlikdavo akrobatikos ir ekvilibristikos numerius. Dirbo akrobatu, ekvilibristu daugelyje cirkų, gastroliavusių Lietuvoje. 1994 metais išleido savo knygą – „Senų cirkų prisiminimai“. Joje pasakoja apie tolimus savo jaunystės laikus, kai jis kartu su kitais artistais važinėdamas iš miesto į miestą rodė žiūrovams savo meistriškumą cirkų maniežuose. Antanas Gaičiūnas – Gaičiūnų cirko dinastijos pradininkas. Jo sūnus Arvydas Gaičiūnas buvo Vilniaus „Lietuviškojo cirko“, vėliau Maskvos cirko „Jantarj“ artistu bei vadovu. Anūkas Arvydas Gaičiūnas tęsia šeimos tradicijas šiuo metu – dirba privačiame magijos teatre „DiArchy“.